Naam bekend van man wat in motor doodbrand | Maroela Media
Werner Strydom (Foto: Facebook)
Die polisie in Limpopo het Donderdag die naam bekend gemaak van die 39-jarige man wat Woensdag in 'n brandende motor gesterf het.
Brig. Motlafela Mojapelo, woordvoerder van die polisie, het bevestig Werner Hugo Strydom is in die brandende motor gevind. Hy het aan Maroela Media gesê die polisie ondersoek inligting dat Strydom sy eie lewe geneem het.
Maroela Media het vroeër berig die motor het langs 'n ou gebou van die Pekoe View-teetuin naby Magoebaskloof buite Tzaneen parkeer gestaan.
Die polisie is ontbied nadat inligting ontvang is oor 'n motor wat brand. Volgens inligting het Strydom met die R71 na Pekoe View gery en sy motor het kort daarna begin brand. Die ondersoek sal die oorsaak van die brand bepaal.
Pekoe View-teetuin, wat vroeër jare bekend was vir sy uitsig oor die teeplantasies, het in 2016 sy deure gesluit.
Jammer my maat, mag jy nou vrede vir jou siel he, RIP
So soo tragies.
Sy familie en vriende is in ons gebede. Om iemand af te staan aan die dood, is nie maklik om te verwerk nie. Mag jou siel rus in vrede.
Dis is so hartseer !!!
Rus in vrede !!!
Sterkte aan al die familie en vriende in hierdie moeilike hartseer tyd.
My innige meegevoel aan Werner se vriende en familie.
Hy was op ons verf groepie en het in die week nog gewys die mooi spieelkas wat hy klaargemaak het. Hy het Woensdag oggend nog gevra vir 'n vrou om vir hom 'n katalogus te stuur oor embelishments. Iemand wat sy eie lewe wou neem gaan mos nie nog plan maak vir toekomstige verf projekte nie? Rus sag Werner. Gaan jou mooi projekte mis op die groepie xxx